Baltoji Rusia
Baltoji Rusia (slav. Бѣла Роусь, rus. Белая Русь, blrs. Белая Русь, ukr. Біла Русь) – istorinis Rusios geografinis dalinys dabartinės Rusijos, Baltarusijos ir Ukrainos teritorijose. Be Baltosios Rusios, egzistuoja ir kiti Rusios geografiniai dalinimai: Juodoji Rusia, Raudonoji Rusia, Mažoji Rusia, Didžioji Rusia. Skirtingais istoriniais laikotarpiais (vėlyvaisiais viduramžiais ir naujaisiais amžiais) šis terminas turėjo keletą skirtingų reikšmių. Manoma, kad iš pradžių Baltajai Rusiai priklausė tos žemės, kurios nebuvo pavaldžios nei Aukso ordai, nei Lietuvos Didžiajai Kunigaikštystei.